CELEX: 52013DP0196
Language: el
Date: 2013-05-21 00:00:00
Title: Απόφαση του Ευρωπαϊκού Κοινοβουλίου της 21ης Μαΐου 2013 σχετικά με την αίτηση άρσης της ασυλίας του Σπύρου Δανέλλη (Ι) (2013/2014(IMM))

12.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/132
            
         P7_TA(2013)0196
   Αίτηση άρσης της βουλευτικής ασυλίας του Σπύρου Δανέλλη (Ι)
   Απόφαση του Ευρωπαϊκού Κοινοβουλίου της 21ης Μαΐου 2013 σχετικά με την αίτηση άρσης της ασυλίας του Σπύρου Δανέλλη (Ι) (2013/2014(IMM))
   (2016/C 055/24)
   
      Το Ευρωπαϊκό Κοινοβούλιο,
   
               —
            
            
               έχοντας υπόψη την αίτηση άρσης της ασυλίας του Σπύρου Δανέλλη, που διαβιβάστηκε στις 11 Δεκεμβρίου 2012 από τον Αντεισαγγελέα του Αρείου Πάγου (σχετ. 4634/2012) σε σχέση με την απόφαση της 22ας Μαρτίου 2012 του Τριμελούς Εφετείου Κρήτης (σχετ. 584/2012) και που ανακοινώθηκε στην Ολομέλεια στις 14 Ιανουαρίου 2013,
            
         
               —
            
            
               αφού άκουσε τον Σπύρο Δανέλλη, σύμφωνα με το άρθρο 7 παράγραφος 3 του Κανονισμού του,
            
         
               —
            
            
               έχοντας υπόψη το άρθρο 9 του πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, το άρθρο 6 παράγραφος 2 της πράξης της 20ής Σεπτεμβρίου 1976 περί της εκλογής των μελών του Ευρωπαϊκού Κοινοβουλίου με άμεση και καθολική ψηφοφορία, και το άρθρο 62 του Συντάγματος της Ελληνικής Δημοκρατίας,
            
         
               —
            
            
               έχοντας υπόψη τις από 12 Μαΐου 1964, 10 Ιουλίου 1986, 15 και 21 Οκτωβρίου 2008, 19 Μαρτίου 2010 και 6 Σεπτεμβρίου 2011 (1) αποφάσεις του Δικαστηρίου της Ευρωπαϊκής Ένωσης,
            
         
               —
            
            
               έχοντας υπόψη το άρθρο 6 παράγραφος 2 και το άρθρο 7 του Κανονισμού του,
            
         
               —
            
            
               έχοντας υπόψη την έκθεση της Επιτροπής Νομικών Θεμάτων (A7-0159/2013),
            
         
               Α.
            
            
               λαμβάνοντας υπόψη ότι ο Αντεισαγγελέας του Αρείου Πάγου ζήτησε την άρση της βουλευτικής ασυλίας του βουλευτή του Ευρωπαϊκού Κοινοβουλίου Σπύρου Δανέλλη, σε σχέση με ενδεχόμενη δικαστική διαδικασία που αφορά εικαζόμενο αδίκημα·
            
         
               Β.
            
            
               λαμβάνοντας υπόψη ότι, σύμφωνα με το άρθρο 9 του πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, οι βουλευτές απολαύουν, εντός της επικρατείας των κρατών τους, των ασυλιών που αναγνωρίζονται στα μέλη του Κοινοβουλίου της χώρας τους·
            
         
               Γ.
            
            
               λαμβάνοντας υπόψη ότι το άρθρο 62 του Συντάγματος της Ελληνικής Δημοκρατίας προβλέπει ότι, όσο διαρκεί η βουλευτική περίοδος, ο βουλευτής δεν διώκεται ούτε συλλαμβάνεται ούτε φυλακίζεται ούτε με άλλο τρόπο περιορίζεται χωρίς άδεια του Σώματος·
            
         
               Δ.
            
            
               λαμβάνοντας υπόψη ότι ο Σπύρος Δανέλλης κατηγορείται για παράβαση καθήκοντος, δεδομένου ότι φέρεται να παρέλειψε, ως Δήμαρχος Χερσονήσου του νομού Ηρακλείου, να λάβει μέτρα για τη διακοπή της λειτουργίας καταστήματος στον δήμο του παρά την ύπαρξη απόφασης των υγειονομικών αρχών που επέβαλε τη λήψη των εν λόγω μέτρων·
            
         
               Ε.
            
            
               λαμβάνοντας υπόψη ότι οι εικαζόμενες πράξεις δεν συνιστούν γνώμη ή ψήφο δοθείσα κατά την άσκηση των καθηκόντων του βουλευτή του Ευρωπαϊκού Κοινοβουλίου για τους σκοπούς του άρθρου 8 του πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης·
            
         
               ΣΤ.
            
            
               λαμβάνοντας υπόψη ότι προδήλως η κατηγορία ουδόλως σχετίζεται με τη θέση του Σπύρου Δανέλλη ως βουλευτή του Ευρωπαϊκού Κοινοβουλίου αλλά με την προηγούμενη θέση του ως Δημάρχου Χερσονήσου·
            
         
               Ζ.
            
            
               λαμβάνοντας υπόψη ότι δεν υφίστανται υπόνοιες ότι η δίωξη ασκείται με σκοπό να παρακωλυθεί η πολιτική δραστηριότητα του βουλευτή (fumus persecutionis) και εκτιμώντας ειδικότερα το γεγονός ότι ο Σπύρος Δανέλλης δεν είναι ο μοναδικός κατηγορούμενος στην εν λόγω υπόθεση·
            
         
            
               1.
            
            
               Αποφασίζει να άρει την ασυλία του Σπύρου Δανέλλη·
            
         
            
               2.
            
            
               Αναθέτει στον Πρόεδρό του να διαβιβάσει αμέσως την παρούσα απόφαση και την έκθεση της αρμόδιας επιτροπής του στον Εισαγγελέα του Αρείου Πάγου και στον Σπύρο Δανέλλη.
            
         
      (1)  Απόφαση της 12ης Μαΐου 1964 στην υπόθεση 101/63, Wagner/Fohrmann και Krier (Ελληνική ειδική έκδοση, σελ. 1089)· απόφαση της 10ης Ιουλίου 1986 στην υπόθεση 149/85, Wybot/Faure και άλλων (Συλλογή 1986, σελ. 2391)· απόφαση της 15ης Οκτωβρίου 2008 στην υπόθεση T-345/05, Mote/Parlement (Συλλογή 2008, σελ. II-2849)· απόφαση της 21ης Οκτωβρίου 2008 στις συνεκδικασθείσες υποθέσεις C-200/07 και C-201/07, Marra/De Gregorio και Clemente (Συλλογή 2008, σελ. I-7929)· απόφαση της 19ης Μαρτίου 2010 στην υπόθεση T-42/06, Gollnisch/Parlement (Συλλογή 2010, σελ. II-1135)· απόφαση της 6ης Σεπτεμβρίου 2011 στην υπόθεση C-163/10, Patriciello (Συλλογή 2011, σελ. I-7565).